Грамаде (област Кюстендил)
Грамаде е село в Западна България. То се намира в община Дупница, област Кюстендил.

География 
Село Грамаде се намира в планински район.
През територията на селото тече река Варница. Днешното с. Грамаде е възникнало през XVIII век във връзка с чифликчийството при разлагането на турската феодална система. Двама турски чифликчии заселват тук мнозинството от християнската обезправена рая да им работи като наемни работници. В селото никога не са живеели турци. Според преданията, селото някога се е намирало в местността Грамадите, но за да бъде по-далеч от погледа на турците, се преселва на сегашното си място. До късно време там са стърчали зидове, впоследствие доразрушени.

История 

По време на Балканската война, селото е дало 3 жертви:
 Ангел Атанасов
 Начо Котев
 Стоимен Бачев

Културни и природни забележителности 
 Паметник на загиналите воини в Междусъюзническата, Балканската и Първата световна война.

Редовни събития 
 Празникът на селото е на 26 октомври - Димитровден

Личности 
  Иван Хаджийски (1955 -), български историк, краевед

Външни препратки 

Села в област Кюстендил
Населени места в община Дупница